पीएम एंथनी एल्बनीज बोले- हमलावरों पर एक्शन होगा; मोदी ने यह मुद्दा उठाया था
Attacks on religious buildings will not be tolerated in Australia ऑस्ट्रेलिया के प्रधानमंत्री एंथनी एल्बनीज ने शनिवार को कहा कि हमारा देश एक मल्टी कल्चर नेशन है। हम सबकी आस्था का सम्मान करते हैं।
ऑस्ट्रेलिया के प्रधानमंत्री एंथनी एल्बनीज ने शनिवार को कहा कि हमारा देश एक मल्टी कल्चर नेशन है। हम सबकी आस्था का सम्मान करते हैं। यहां धार्मिक स्थलों की इमारतों पर हमला करने वाले व्यक्ति को कानूनी कार्रवाई का सामना करना पड़ेगा। बता दें कि प्रधानमंत्री नरेंद्र मोदी ने शुक्रवार को एल्बनीज से चर्चा के दौरान ऑस्ट्रेलिया में हिंदू मंदिरों पर हो रहे हमलों को अफसोस की बात बताया था।
एल्बनीज ने कहा कि ऑस्ट्रेलिया में धार्मिक इमारतों पर किसी भी तरह के हमले को बर्दाश्त नहीं किया जाएगा। चाहे वह हिंदू मंदिर हों, मस्जिद हों या चर्च हों। ऐसी गतिविधियों की हमारे देश में कोई जगह नहीं है। ऑस्ट्रेलिया की सुरक्षा एजेंसियां यह सुनिश्चित करेंगी कि ऐसी गतिविधियों न हों।
मोदी ने कहा था- हमारी टीमें इस विषय पर नियमित संपर्क में रहेंगी
शुक्रवार को पीएम मोदी ने संयुक्त प्रेस ब्रीफिंग में पीएम मोदी ने ऑस्ट्रेलिया में मंदिरों पर हमले की बात उठाई थी। उन्होंने कहा था कि भारतीय समुदाय ऑस्ट्रेलिया के समाज और अर्थव्यवस्था में महत्वपूर्ण योगदान दे रहा है। यह खेद का विषय है कि पिछले कुछ हफ्तों में ऑस्ट्रेलिया में लगातार मंदिरों पर हमले हो रहे हैं। स्वाभाविक है कि ऐसी खबरें भारत के लोगों को चिंतित करती और मन को विचलित करती हैं।
मैंने अपनी इन भावनाओं और चिंताओं को प्रधानमंत्री एल्बनीज के साथ साझा किया है। उन्होंने मुझे भरोसा दिलाया है कि भारतीय समुदाय की सुरक्षा उनके लिए विशेष प्राथमिकता होगी। हमारी टीमें इस विषय पर लगातार संपर्क में रहेंगी, और एक दूसरे का सहयोग करेंगी।
तीन दिवसीय दौरे पर भारत आए थे एल्बनीज
एंथनी एल्बनीज तीन दिवसीय भारत दौरे पर आए थे। इस दौरान उन्होंने भारतीय प्रधानमंत्री नरेंद्र मोदी के साथ भारत और ऑस्ट्रेलिया के खेले गए बॉर्डर-गावस्कर ट्रॉफी के आखिरी टेस्ट में हिस्सा लिया था। 8 मार्च को उन्होंने गुजरात में होली भी खेली। एल्बनीज ने शुक्रवार को राष्ट्रपति द्रौपदी मुर्मू से भी मुलाकात की और IIT दिल्ली में संबोधित किया।
ये खबर भी पढ़ें...
भारत-ऑस्ट्रेलिया के बीच आर्थिक समझौता संभव
PM मोदी ने कहा कि हमारी टीमें दोनों देशों के बीच एक आर्थिक समझौते पर काम कर रही हैं। वहीं, ऑस्ट्रेलिया PM ने कहा कि आज मैं और PM मोदी आर्थिक समझौते को जल्द से जल्द पूरा करने पर सहमत हुए हैं। मुझे उम्मीद है कि हम इसे साल के अंत तक फाइनल कर लेंगे। पूरी खबर पढ़िए...